Hammer kom tidlig på [[Det Kongelige Danske Kunstakademi|Kunstakademiet]] og blev efter sin [[konfirmation]] sat i malerlære hos våbenmaler O. Larsen. Uagtet han forlod Akademiet, inden han var nået op i de højere klasser, var han med blandt de unge kunstnere, der i [[1844]]-[[1846|46]] udførte de indre dekorationer i [[Thorvaldsens Museum]] under [[Gottlieb Bindesbøll]]s ledelse. Inden for en snævrere grænse, nemlig som frugt- og blomstermaler, viste han et kraftigere og frodigere talent end broderen, udstillede [[1847]] sit første arbejde, vandt [[1853]] [[De Neuhausenske Præmier|den neuhausenske præmie]] for ''Blomster og frugter'', der blev købt til [[Statens Museum for Kunst|Den kgl. Malerisamling]], og fik samme år Akademiets rejseunderstøttelse, der fornyedes næste år. Efter at have besøgt Frankrig, Tyskland og Italien var han atter hjemme [[1855]]. Ved udstillingen [[1860]] tilkendtes [[Thorvaldsen Medaillen]] ham for et stort og i dette fag usædvanlig frit og rigt anordnet, i farvebehandlingen særlig kraftigt billede: ''Frugter under et æbletræ'' (Statens Museum for Kunst). I [[1871]] blev han medlem af Akademiet. En del af hans senere arbejder gik til [[Amerika]].
Personbillede_savnes Litteratur Kunst Historie Maleri Organisationer